

**KLAIPĖDOS MIESTO SAVIVALDYBĖS**

**ADMINISTRACIJA**

|  |  |  |  |  |
| --- | --- | --- | --- | --- |
| Klaipėdos miesto savivaldybės merui Vytautui Grubliauskui  |  | 2022-04-27 | Nr. | TAS-98 |
|  |  |  |  |  |
|  |  |
| **DĖL 2022-04-19 sprendimo projekto nr. t1-111** |

Klaipėdos miesto savivaldybės administracija parengė Klaipėdos miesto savivaldybės tarybos 2022 m. balandžio 19 d. sprendimo projektą Nr. T1-111 „Dėl leidimo nuomotis transporto priemones“ (toliau – Sprendimo projektas).

Klaipėdos miesto savivaldybės tarybos Finansų ir ekonomikos bei Sveikatos ir socialinių reikalų komitetuose buvo pateikti prašymai pateikti papildomą informaciją, susijusią su Sprendimo projektu.

Finansų ir ekonomikos komiteto prašymas – pateikti elektromobilių įsigijimo alternatyvius variantus - kiek kainuotų įsigyti elektromobilius nuosavybės teise ir kiek kainuoja įsigyti pagal veiklos nuomos sutartį.

4 elektromobilių įsigijimo alternatyvų palyginimas.

|  |  |  |
| --- | --- | --- |
|  | Veiklos nuomos sutartis, 60 mėn. laikotarpiui | Įsigijimas nuosavybės teise |
| Vieno elektromobilio kaina, Eur su PVM | 36500 | 35000 - 40000 |
| Keturių elektromobilių kaina, Eur su PVM | 146000 | 140000 - 160000 |
| Techninio aptarnavimo išlaidos 60 mėn. laikotarpiui | –––– | 7500 |
| **Keturių elektromobilių kaina su techniniu aptarnavimu, Eur su PVM** | **146 000** | **147500 - 167500** |

Įsigyjant transporto priemones nuosavybės teise būtina iš karto sumokėti visą įsigijimo kainą.

Taip pat biudžetinės įstaigos negali įsigyti turto pagal finansinės nuomos (lizingo) sutartis, tai numato Lietuvos Respublikos biudžeto sandaros įstatymas:

**101 straipsnis. Biudžetinių įstaigų skolinimasis**

Biudžetinės įstaigos savo vardu negali prisiimti jokių skolinių įsipareigojimų pagal įsipareigojamuosius skolos dokumentus, įskaitant paskolos, finansinės nuomos (lizingo) sutartis, bet jomis neapsiribojant.

Sveikatos ir socialinių reikalų komiteto prašymas – pateikti informaciją apie savivaldybės mero naudojamą tarnybinį automobilį ir galimybę savivaldybės tarybos nariams nuomotis transporto priemones iš skiriamų išmokų.

Klaipėdos miesto savivaldybės merui šiuo metu yra priskirtas tarnybinis lengvasis automobilis VOLVO S90. Šį automobilį Savivaldybės administracija nuomoja pagal veiklos nuomos sutartį. Esant poreikiui ir būtinybei šis automobilis gali būti naudojamas ir Savivaldybės administracijos ar Savivaldybės tarybos ir mero sekretoriato poreikiams.

Vadovaujantis Klaipėdos miesto savivaldybės tarybos veiklos reglamento 11.4.4 papunkčiu, Savivaldybės tarybos nariui skiriama išmoka gali būti naudojama Tarybos nario veiklai naudojamos transporto priemonės nuomai, išskyrus išperkamąją nuomą, eksploatavimui, techniniam aptarnavimui, remontui, draudimui, taksi paslaugoms, viešojo transporto bilietų įsigijimui, automobilio statymo išlaidoms

|  |  |
| --- | --- |
| Savivaldybės administracijos direktorius  |  Gintaras Neniškis |

Edvardas Simokaitis, tel. (8 46) 39 60 36, el. p. edvardas.simokaitis@klaipeda.lt